Styrelsesvedtægt 
Sagsfremstilling 
7.      Styrelsesvedtægt  
                                                                                                                        Åbent 
Sagsnr.: 326-2012-91645       J.nr.: 00.22.00            Dina Paulsen.: 326-2014-183185 
  
[adresse] 
Kalundborg Kommune har modtaget brev af den 19. juni 2014 fra det kommunale tilsyn, Statsforvaltningen. 
Statsforvaltningen oplyser, at der ikke er bemærkninger til de ændringer i kommunens styrelsesvedtægt vedr. 
opgavefordelingen mellem de nedsatte udvalg, som er godkendt på kommunalbestyrelsesmøder den 30. april 2014 
og den 1. juni 2014.  
  
Statsforvaltningen oplyser dog, at styrelsesvedtægten ikke er i overensstemmelse med § 10 i bekendtgørelse nr. 
1537 af 13. december 2013 om vederlag, diæter, pension mv. for varetagelsen af kommunale hverv 
(vederlagsbekendtgørelsen), for så vidt angår perioden for modtagelse af funktionsvederlag i forbindelse med 
fravær af anden grund end sygdom, graviditet, barsel og adoption, jf. styrelsesvedtægtens § 21, stk. 2.  
  
Ordlyden i styrelsesvedtægtens § 21, stk. 2, bør således bringes i overensstemmelse med 
vederlagsbekendtgørelsens § 10.  
  
En ændring af styrelsesvedtægten skal undergives 2 politiske behandlinger med mindst 6 dages mellemrum, jf. 
kommunestyrelseslovens § 2, stk. 2. 
  
I og med at der ikke er krav om, at bestemmelsen indgår i styrelsesvedtægten, kunne man overveje at udskrive 
bestemmelsen af styrelsesvedtægten. Af hensyn til at sikre et samlet overblik over reglerne for vederlag for formænd 
og dennes suppleant foreslås at bestemmelsen blot justeres. Dvs. at styrelsesvedtægtens § 21, stk. 2, ændres til 
følgende ordlyd: "Funktionsvederlag kan højst ydes i en uafbrudt periode på 9 måneder." 
  
Der vedlægges følgende bilag: Statsforvaltningens brev af den 19. juni 2014 (bilag 1) og styrelsesvedtægten med 
registrerede ændringer pr. 270614 (bilag 2).  
  
BEHANDLING 
Direktionen, Økonomiudvalget, Kommunalbestyrelsen, Økonomiudvalget, Kommunalbestyrelsen 
  
INDSTILLING 
Sekretariatschefen indstiller, at  
  
· Styrelsesvedtægtens § 21, stk. 2, ændres til følgende ordlyd: "Funktionsvederlag kan højst ydes i en uafbrudt 
periode på 9 måneder." 
· Forslag til ændring i styrelsesvedtægten oversendes til 2. behandling 
Direktionens møde den 1. juli 2014: 
Direktionen vedtog at anbefale sekretariatchefens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Direktionens indstilling. 
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
Økonomiudvalgets møde den 10. september 2014: 
Økonomiudvalget vedtog at anbefale, at ændringer i Styrelsesvedtægten godkendes. 
  
Bilag 
  
  
  
  
  
Kommunalbestyrelsens møde den 17. september 2014: 
Kommunalbestyrelsen vedtog at godkende ændringer i styrelsesvedtægten. 
Statsforvaltningens brev (bilag 1) 
326-2014-183495 
Styrelsesvedtægten med registrerede ændringer pr. 2706 (bilag 2) 
326-2014-185426 
